recursal/SuperWikiNEXT-32B huggingface dataset:
**Šavuot** (hepr. ‏שבועות‎, "viikot") on yksi juutalaisten kolmesta pyhiinvaellusjuhlasta. Šavuot eli viikkojuhla päättää pesahista alkaneen omer-laskennan, joka kestää 49 päivää eli seitsemän viikkoa. Šavuot on myös sadonkorjuujuhla ja kesän alkamisen juhla.

Raamatussa juhlaan viitataan useilla nimillä: leikkuujuhla (חג הקציר, *hag ha-katsir*; 2. Moos 23:16), viikkojuhla (חג שבעות, *hag šavuot*; 5. Moos 10:16) ja ensihedelmien juhla (יום הבכורים, *jom ha-bikkurim*; 4. Moos 28:26). Uudessa testamentissa siitä käytetään nimitystä helluntai, ja kristillinen helluntai onkin suunnilleen samaan aikaan kuin juutalaisten šavuot.

Šavuotia vietetään sivan-kuun kuudentena päivänä. Monissa juutalaisyhteisöissä Israelin ulkopuolella sitä vietetään kahden päivän ajan.

Šavuot on pesahin ja sukkotin ohella yksi Toorassa säädetyistä vuotuisista pyhiinvaellusjuhlista, *šaloš regalim*. Termin alkuperä on heprean sana *regel*, jalka. Kysymyksessä ovat kolme juhlaa, jolloin juutalaisten tulisi vaeltaa Jerusalemin temppeliin erityisiä juhlamenoja varten.

Sadonkorjuujuhla
----------------

Muinaisessa Israelissa sadonkorjuu aloitettiin ohran leikkaamisella pesahin aikaan ja päätettiin vehnänkorjuuseen šavuotina. Šavuot oli siten viljankorjuun päättävä juhla samalla tavalla kuin sukkot päätti hedelmien sadonkorjuun. Israelilaisten käskettiin tuoda pyhäkköön maan parhaat antimet (2. Moos. 34:26, 3. Moos. 29:15–16, 5. Moos 16:9–19).

Tooran antamisen juhla
----------------------

Šavuotina juutalaiset juhlivat sadonkorjuun lisäksi myös kymmenen käskyn vastaanottamista. Tarkasta Tooran antamisen päivästä väitellään, mutta monet rabbit uskovat sen olleen juuri sivan-kuun kuudes päivä. Raamattu kertoo israelilaisten saapuneen Siinain erämaahan uuden kuun aikaan (2. Moos. 19:1), ja rabbiinisen kirjallisuuden mukaan Jumala antoi kymmenen käskyä Moosekselle seuraavana lauantaina.

Šavuotin viettämisen perinteisiin kuuluu yön valvominen synagogassa Tooraa lukien. Tanakhista luetaan otteita tärkeimmistä kirjoista, Ruutin kirja kuitenkin kokonaisuudessaan, koska sen tarina sijoittuu sadonkorjuun aikaan. Tapana on myös koristella koti ja synagoga kasvein ja kukin.

Lähteet
-------

* Ruth Kozodoy: *Juutalaiset juhlapäivät*. Opetushallitus, 1997. ISBN 951-719-922-8.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Šavuot**.
* lubavitch.fi: Shavuot (englanniksi)
* Judaica-guide: Shavuot (Arkistoitu – Internet Archive) (englanniksi)

Juutalaiset juhlapäivät
Sapatti | Roš hašana | Jom kippur | Sukkot | Simhat Tora | Hanukka | Tu bišvat | Purim | Pesah | Šavuot | Lag ba’omer | Tiša be'av

**Israelin kansalliset juhlapäivät**

Jom hašoa | Jom hazikaron | Jom ha'atsma'ut | Jom Jerušalajim
**Ylvis** on norjalainen koomikkoduo, johon kuuluvat veljekset Bård Ylvisåker ja Vegard Ylvisåker. He kasvoivat Afrikassa, mutta palasivat teini-ikäisinä takaisin Norjaan. Heidän keskusteluohjelmaansa *I kveld med YLVIS* on esitetty TVNorgella vuodesta 2011 lähtien. Suomessa sarjaa alkoi näyttää Kutonen marraskuussa 2013 nimellä *Ylvis Show*.

Syyskuussa 2013 Ylvis julkaisi YouTubessa musiikkivideon "The Fox (What Does the Fox Say?)" mainostaakseen *I kveld med YLVIS* -ohjelman uutta kautta. Videota katsottiin muutaman ensimmäisen päivän aikana kaksi miljoonaa kertaa. Kappale tuli myyntiin Yhdysvalloissa 9. syyskuuta 2013. Single debytoi Yhdysvaltain Billboard Hot 100 -listan sijalla 29. Ensimmäisen kahden kuukauden aikana se oli saavuttanut yli 200 miljoonaa katselukertaa YouTubessa. Vuoden 2023 marraskuussa videota oli katsottu yli 1,1 miljardia kertaa.

Lähteet
-------

1. ↑  Ylvis: – Vi var på god vei til å bli duster tv2.no. Viitattu 6.9.2013. (norjaksi)
2. 1 2  Tässäkö uusi Gangnam Style? Absurdi norjalaisvideo villitsee viraalisti ylex.yle.fi. Viitattu 6.9.2013.
3. ↑
4. ↑  Ylvis Q&A: What 'The Fox' (Viral Stars) Say About Their Surprise Hit hollywoodreporter.com. Viitattu 9.9.2013. (englanniksi)
5. ↑  Ylvis's The Fox debuts in US Top 30 thelocal.no. Viitattu 13.9.2013. (englanniksi)
6. ↑
7. ↑  Song pulled from iTunes after plagiarism claims thelocal.no. Viitattu 13.9.2013. (englanniksi)
8. ↑  Ylvis - The Fox (What Does the Fox Say?) [Official music video HD] *YouTube*. Viitattu 29.10.2018.

Aiheesta muualla
----------------

* Ylvisin kotisivut
**Elina Katri Maria Asunta** (11. tammikuuta 1913 Viipuri – 2011) oli suomalainen kuvataiteilija.

Asunta toimi yli kolmenkymmenen vuoden ajan kuvaamataidon opettajana. Hän debytoi Oulussa vuonna 1953 ja asui suurimman osan elämästään Jyväskylässä. Hänen teoksiaan on ollut lukuisissa näyttelyissä ympäri Suomea sekä Kanadassa vuonna 1989. 

Asunta oli vuodesta 1935 naimisissa kuvataiteilija Mikko Asunnan kanssa tämän kuolemaan saakka vuonna 1992.

Asunta tuli tunnetuksi muun muassa polttoemalimaalauksistaan. Hän kuului varsinaisena jäsenenä Taidemaalariliittoon. Hänestä tuli Kuvataiteilijasenioreitten jäsen vuonna 1980.

Lähteet
-------

1. ↑    *Suur-Jyväskylän lehti*, 24.8.2011, s. 34. Artikkelin verkkoversio (PDF). Viitattu 25.9.2013.  (Arkistoitu – Internet Archive)
2. ↑  Suomen kuvataiteilijat – Verkkomatrikkelit archive.org
3. ↑   (Arkistoitu – Internet Archive)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat

 |
|  |
| Taiteenala | 
* RKD Artists

 |

 |
Julius Mark lapinpuvussa.  
Utsjoki, joulukuu 1925.  
*finna.fi*
**Julius Mark** (27. maaliskuuta 1890 Haljala, Virumaa – 2. maaliskuuta 1959 Washington, Yhdysvallat) oli virolainen kielitieteilijä.

Ylioppilastutkinnon jälkeen Mark aloitti vertailevan indoeurooppalaisen ja klassisen kielitieteen opinnot Tarton yliopistossa, mutta matkusti pian Unkariin opiskelemaan suomalais-ugrilaista kielentutkimusta ja unkarin kieltä. Sittemmin hän jatkoi opintojaan Helsingin yliopistossa, jossa hän suoritti filosofian kandidaatin tutkinnon. Markin opintoja viivästyttivät pakollinen osallistuminen ensimmäiseen maailmansotaan ja myöhemmin Viron vapaussotaan. Hänen väitöskirjansa *Die Possessivsuffixe in den uralischen Sprachen. I. Hälfte. Einleitung, Frühere Arbeiten, Die Possessivsuffixe in den ostseefinnischen Sprachen* (1924) käsitteli suomalais-ugrilaisten kielten ja niiden murteiden possessiivisuffikseja.

Mark toimi Tarton yliopiston uralilaisen kielitieteen virkaatekevänä professorina vuosina 1919–1924. Väitöskirjansa valmistuttua hänet nimitettiin viralliseen professorin virkaan, jossa hän toimikin vuoteen 1944 saakka. Mark oli perustamassa Viron tiedeakatemiaa vuonna 1938. Hänet valittiin tiedeakatemian varaesimieheksi, ja hän toimi akatemian julkaisusarjan *Annales Academiae Scientiarum Estonicaen* toimittajana. 

Mark pakeni Virosta vuonna 1944 ja asui vuodesta 1947 lähtien Yhdysvalloissa, missä hän toimi vuosina 1947–1949 Harvardissa venäjän kielen opettajana ja Washingtonissa vuosina 1951–1953 sekä 1956 suomen kielen opettajana. Hän tutki erityisesti suomalais-ugrilaisten kielten muoto- ja johto-oppia sekä teki myös kansatieteellisiä tutkimuksia.

Lähteet
-------

* Otavan Iso tietosanakirja, osa 5, palsta 1367. Otava, 1968.

### Viitteet

1. 1 2  Y. H. Toivonen: Julius Mark on täyttänyt 60 vuotta.  *Virittäjä*, 1.1.1950, 54. vsk, s. 308–308. ISSN 2242-8828. Artikkelin verkkoversio.  fi
2. ↑  Academy *Estonian Academy of Sciences*. Viitattu 29.7.2022. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Yhdysvallat
* Alankomaat

 |
|  |
| Henkilöt | 
* Deutsche Biographie

 |

 |
**Eemil Helander** (s. 28. toukokuuta 2001 Petäjävesi) on suomalainen kestävyysjuoksija. Hän edustaa Jyväskylän Kenttäurheilijoita ja häntä valmentaa Janne Ukonmaanaho. Vuoteen 2023 asti häntä valmensi Ari Nummela. Helander kilpaili kevääseen 2021 asti myös maastohiihdossa. Hiihdossa hän edusti Keuruun Kisailijoita.

Helander saavutti vuoden 2019 Kalevan kisoissa hopeaa 5 000 metrin juoksussa ja pronssia 3 000 metrin estejuoksussa sekä vuoden 2020 Kalevan kisoissa hopeaa 5 000 metrin juoksussa. Hän voitti Suomen-mestaruuden sekä 5 000 metrillä että 3 000 metrin esteissä 2021. Lahden Kalevan kisoissa vuonna 2023 Helander voitti kultaa 5 000 metrin juoksussa. Hän voitti maastojuoksun Suomen-mestaruuden neljällä kilometrillä 2022.

Helander sijoittui Győrin alle 18-vuotiaiden EM-kilpailuissa 2018 kahdeksanneksi 2 000 metrin estejuoksussa. Seuraavana vuonna hän oli 3 000 metrin estejuoksussa viides alle 20-vuotiaiden EM-kilpailuissa Boråsissa. Hän sijoittui estejuoksussa neljänneksi Tallinnan alle 23-vuotiaiden EM-kilpailuissa 2021. Espoossa heinäkuussa 2023 järjestetyissä alle 23-vuotiaiden EM-kilpailuissa hän saavutti hopeaa 5 000 metrin juoksusta ajalla 13.40,15.

Helanderin ennätys 5 000 metrillä on 13.40,15 (Espoo 2023) ja 3 000 metrin estejuoksussa 8.39,75 (Tallinna 2021).

Hiihdossa Helander kuului nuorten maajoukkueryhmään. Hän voitti useita mitaleita eri ikäluokkien SM-kilpailuista ja nuorten MM-viestissä hopeaa 2021.

Helander suoritti 2021–2022 asepalveluksen Santahaminassa, jossa hän teki Cooperin testissä Puolustusvoimien urheilukoulun ennätyksen 4 255 metriä. Hän mursi nilkkansa toukokuussa 2022 ja joutui olemaan alkukesän urheilematta. Hän palasi kilparadoille Kalevan kisoissa elokuussa 2022.

Lähteet
-------

1. 1 2 3 4  Eemil Helander Tilastopaja (vaatii kirjautumisen, maksullinen palvelu). Viitattu 19.5.2023.
2. ↑  Porttila, Kimmo: EM-hopeaa juossut Eemil Helander siirtyy Janne Ukonmaanahon valmennukseen *Yle Urheilu*.  28.11.2023. Viitattu 19.12.2023.
3. ↑  Vasta tänä kesänä juoksuun keskittynyt Eemil Helander juoksee kovempia aikoja kuin Jukka Keskisalo tai Topi Raitanen samassa iässä *Yle Urheilu*. Viitattu 27.8.2021.
4. ↑  Suomessa on vielä poikia, joita tietokonepelit eivät kiinnosta – Eemil Helander on yksi heistä, ja omassa lajissaan hän on yksi maailman parhaista *hs.fi*. Viitattu 16.8.2019.
5. ↑  Eemil Helander jysäytti jättiyllätyksen! EM-hopeaa Suomeen
6. ↑  Eemil Helander maastohiihdon nuorten maajoukkueeseen
7. ↑  Eemil Helander Hiihtoliitto
8. ↑  Eemil Helander nuorten hiihtomaajoukkueeseen[vanhentunut linkki]
9. ↑  Eemil Helander Kansainvälinen hiihtoliitto (FIS).  (englanniksi)
10. ↑  Siiri Siikarla: Suomen yleisurheilun superlupaukselle iso takaisku – kausi saattaa olla ohi *Ilta-Sanomat*.  2.6.2022. Viitattu 2.6.2022.
11. ↑  Anni Saarela: Loukkaantuminen tuhosi huippulupauksen EM-unelman – opetteli kävelemään uudestaan *Iltalehti*.  21.8.2022. Viitattu 21.7.2023.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Perhe maolaisten kontrolloimassa laaksossa Nepalissa
**Nepalin yhdistynyt kommunistinen puolue (maolainen)** nepaliksi एकीकृत नेपाल कम्युनिष्ट पार्टी (माओवादी)) on Nepalissa toimiva marxilais-leniniläinen puolue. Puolue kävi sissisotaa Nepalin hallitusta vastaan vuosina 1996–2006. Kevään 2008 vaaleissa puolue nousi maan suurimmaksi, ja sen johtaja Pushpa Kamal Dahal eli *Prachanda* nousi pääministeriksi. Maolaisten johtama hallitus hallitsi Nepalia elokuusta 2008 toukokuuhun 2009.

Maolaiset saivat vuoden 2008 perustuslakia säätävän kokouksen vaaleissa 30,5 prosenttia äänistä ja 229 edustajaa.

Puolue perustettiin, kun Nepalin kommunistinen puolue (Yhtenäisyyskeskus) hajosi erimielisyyksiin. Uusi puolue käytti samaa nimeä vuoteen 1995 asti.

NKP(M) on maolaisten järjestöjen muodostaman Revolutionary Internationalist Movementin (RIM) ja Coordination Committee of Maoist Parties and Organizations of South Asian (CCOMPOSA) jäsen. Puolueen opiskelijajärjestö on All Nepal National Independent Students Union (Revolutionary) (ANNISU-R). Puoluetta lähellä oleva ammattijärjestö on All Nepal Trade Union Federation (Revolutionary), ANTUF(R).

Sissitoiminta
-------------

Alkuvuodesta 2003 Nepalin hallitus arvioi että NKP(M):n riveissä oli noin 5 500 varsinaista taistelijaa ja 8 000 apujoukkojen jäsentä. Arviolta 30 % taistelijoista oli naisia. NKP(M) oli värvännyt riveihinsä myös alaikäisiä lapsisotilaita. NKP(M):n sissit operoivat sodan aikana valtaosassa Nepalia ja pitivät käytännössä hallussaan osaa maaseudusta.

Lähteet
-------

1. ↑   SOUTH ASIA
TERRORISM PORTAL

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Nepalin kommunistinen puolue (maolainen)**.
* Puolueen kotisivut
**Alku Antti Avanto** (14. maaliskuuta 1907 Turku – 1. toukokuuta 1984) oli suomalainen graafikko ja taidemaalari. Hän opiskeli Turun Taideyhdistyksen piirustuskoulussa vuosina 1925–1929 ja koulun jatko-opintolinjalla vuosina 1930–1932. Lisäksi hän harjoitti opintoja Tukholmassa sekä grafiikan opintoja taiteilija Viljo Lehmussaaren opastuksella.

Ensimmäisen kerran Alku Avannon töitä oli näyttelyssä vuonna 1927 Turussa. Yksityisnäyttelyiden ohella Alku Avanto osallistui Turun Taiteilijaseuran ja Turun Taidegraafikoiden näyttelyihin.

Avanto oli aktiivinen Turun taidejärjestöjen jäsen. Hän oli Turun Taiteilijaseuran johtokunnan jäsen yli 50 vuotta ja 1900-luvulla ensin intendenttinä ja sitten puheenjohtajana. Hän on toiminut myös Turun Taiteilijaseuran Kuvataiteilijain ryhmän puheenjohtajana ja taloudenhoitajana. Turun Graafisen taiteen johtokunnassa ja intendenttinäkin hän toimi pitkään, sekä Turun Taidegraafikot ry:n puheenjohtajana muutaman vuoden.

Avanto toimi Turun kaupungin ammattioppilaitoksissa piirustuskurssien ja tyyliopin opettajana vuosikymmeniä sekä Turun Taideyhdistyksen Piirustuskoulussa grafiikan opettajana.

Avannon teoksia on mm. Turun taidemuseossa, Wäinö Aaltosen museossa ja Turun kaupungin kokoelmissa.

Aiheesta muualla
----------------

* Suomen kuvataiteilijat -verkkomatrikkeli
**Ryan Idol** (s. 10. elokuuta 1966 Worcester, Massachusetts, Yhdysvallat) on yhdysvaltalainen näyttelijä, joka esiintyi 1990-luvun homopornoelokuvissa. Hänen oikea nimensä on **Marc Anthony Donais**. Hän oli helmikuussa 1989 *Playgirlin* "Man of the Month"; hänen mallinuransa käynnistyi, ja hän tutustui myös aikuisviihdeteollisuuteen, jossa hän toimi vuoteen 1996 saakka.

Idol loukkaantui vakavasti 20. maaliskuuta 1998 pudottuaan kolmannessa kerroksessa sijainneen asuntonsa ikkunasta New Yorkissa. Vuonna 1999 hän kuitenkin esiintyi näytelmässä *Making Porn*. Hän esiintyi myös "Bill Tomina" Mark Dunnin kirjoittamassa homorakkaustarinassa *Scent of Rain*. Idolin Broadway-debyytti tapahtui vuonna 2007 Roundabout Theatre Companyssa Terrence McNallyn näytelmässä *The Ritz*.

Idol on todennut voivansa rakastaa kumman tahansa sukupuolen edustajaa. Hän on voittanut vuonna 1994 parhaan näyttelijän GayVN-palkinnon ja kuuluu GayVN Awardsin Hall of Fameen.

Lähteet
-------

1. ↑  (en) Internet Movie DatabaseView and modify data on Wikidata. Tieto on haettu Wikidatasta.
2. ↑  IMDB.com: GayVN Awards (1994)
3. ↑  Gayvn Nominees Hall of Fame

Aiheesta muualla
----------------

* Ryan Idol Internet Movie Databasessa. (englanniksi)
* Ryan Idol Internet Adult Film Databasessa (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ryan Idol
**Veli Pekka Olavi Aikio** (s. 21. syyskuuta 1944 Sodankylä) on saamelainen poliitikko ja filosofian maisteri. Hän oli Saamelaiskäräjien ensimmäinen puheenjohtaja vuosina 1996–2008 ja käräjiä edeltäneen Saamelaisvaltuuskunnan jäsen vuosina 1976–1995 toimien sen puheenjohtajana vuodet 1980–1981 ja 1988–1996. Aikio oli myös Saamelaiskomitean pääsihteerinä vuosina 1971–1973.

Aikio on porosaamelaisen poika. Hän opiskeli biologiaa Oulun yliopistossa, josta valmistui filosofian maisteriksi vuonna 1986. Hän työskenteli Oulun yliopiston Pohjois-Suomen tutkimuslaitoksen tutkijana Rovaniemellä vuosina 1986–1993 ja Norjan Koutokeinossa sijaitsevan Pohjoismaiden saamalaisinstituutin johtajana vuonna 1993. Aikio promovoitiin kunniatohtoriksi Oulun yliopistossa vuonna 2009.

Aikio oli vihreiden ehdokas vuoden 2014 eurovaaleissa saaden 1 259 ääntä.

Lähteet
-------

1. 1 2 3 4  *Kuka kukin on 2011*, s. 37. Helsinki: Otava. ISBN 978-951-1-24712-8.
2. ↑  Pekka Aikio Vihreät. Viitattu 22.5.2014.
3. ↑  Kuka kukin on 2007, Otava 2006
4. ↑  Ehdokkaiden äänet – Koko maa *Vaalit*.  30.5.2014. Viitattu 4.6.2014.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Suomi (KANTO)
* Yhdysvallat
* Alankomaat

 |
|  |
| Henkilöt | 
* Yle

 |

 |
**Christopher Charles Cuomo** (s. 9. elokuuta 1970 Queens, New York) on yhdysvaltalainen televisiojuontaja, joka juonsi *Cuomo Prime Time* -ohjelmaa CNN-kanavalla. Aiemmin hän on juontanut *20/20*-uutisohjelmaa ABC-kanavalla sekä lisäksi FOX-kavavalla Fox Files-ohjelmaa.

Cuomo on edesmenneen Mario Cuomon poika, joka toimi New Yorkin osavaltion 52. kuvernöörinä vuosina 1983-1995. Lisäksi myös hänen veljensä Andrew Cuomo on toiminut New Yorkin kuvernöörinä.

Koulutus
--------

Cuomo on valmistunut lakimieheksi (engl. *Juris Doctor*) Fordhamin yliopistosta vuonna 1995. Ennen sitä hän oli suorittanut alemman korkeakoulututkinnon Yalen yliopistossa.

Yksityiselämä
-------------

Vuonna 2011 Cuomo solmi avioliiton Christina Greeven kanssa, joka on aikakausilehden kustannustoimittajat. Parilla on kolme lasta, tyttäret Bella ja Carolina sekä yksi poika Mario.

Väärinkäyttöepäilyt
-------------------

Häntä syytettiin veljensä, New Yorkin silloisen kuvernöörin Andrew Cuomon ahdisteluväitteiden peittelystä. CNN-kanavan sisäisten tutkimusten mukaan hän oli asiattomasti käyttänyt kanavan resursseja painostaakseen veljensä seksuaalisesta ahdistelusta syyttäneitä tahoja. Hänet irtisanottiin esiin tulleiden väärinkäytösten vuoksi 4.12.2021.

Lähteet
-------

### Viitteet

1. 1 2 3 4 5 6  Biography com Editors: Chris Cuomo *Biography*. Viitattu 8.2.2022. (englanniksi)
2. 1 2  Christopher Cuomo: Biography *Speakers Access*, 2013, viitattu 14.8.2019.
3. 1 2  CNN Programs - Anchors/Reporters - Chris Cuomo *edition.cnn.com*. Viitattu 8.2.2022.
4. 1 2  Michael M. Grynbaum, John Koblin, Jodi Kantor: CNN Fires Chris Cuomo Amid Inquiry Into His Efforts to Aid His Brother *The New York Times*.  4.12.2021. Viitattu 8.2.2022. (englanniksi)

Aiheesta muualla
----------------

* Kuvia tai muita tiedostoja aiheesta **Chris Cuomo** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |
Miinaharava-peli käynnissä Windowsissa.
Linux Gnome Mines
Linux KMines

CommonsCommons
Wikimedia Commonsissa on kuvia tai muita tiedostoja aiheesta **Miinaharava (peli)**.
**Miinaharava** (engl. *Minesweeper*) on Robert Donnerin vuonna 1989 tekemä yksinpelattava älypeli. Peli on tehty usealle alustalle ja se on tullut suuren yleisön tietoisuuteen, koska se on tullut Microsoftin Windows-käyttöjärjestelmien mukana versiosta 3.1 alkaen.

Pelilauta
---------

Miinaharavassa käytössä on pelilauta, jonka kaikki ruudut ovat alussa paljastamattomia. Laudalla on piilossa miinoja, joiden paikat tulee merkitä lipuilla. Windowsin Miinaharavassa

* helpolla vaikeustasolla laudan koko on 9 x 9 ruutua ja miinoja on 10.
* keskivaikealla vaikeustasolla laudan koko on 16 x 16 ruutua ja miinoja on 40.
* vaikealla vaikeustasolla laudan koko on 30 x 16 ruutua ja miinoja on 99.

Lisäksi on käytössä kustomoitu vaikeustaso, jossa laudan koon ja miinojen määrän saa itse päättää.

Säännöt
-------

Pelaaja klikkaa hiiren vasemmalla näppäimellä paljastamattomia ruutuja: jos ruudussa on miina, se räjähtää ja peli päättyy. Jos ruudussa ei ole miinaa, ruudussa näkyy, monessako ruudun kahdeksasta naapuriruudusta on miina. 

Mikäli klikatun ruudun yhdessäkään naapuriruudussa ei ole miinaa, peli paljastaa ensin kaikki siihen yhteydessä olevat ruudut, joiden naapurissa ei myöskään ole miinaa, sekä lisäksi tämän paljastetun alueen reunalla olevat ruudut, joiden naapurissa on miina. Tämä ei helpota mutta nopeuttaa peliä etenkin suurella laudalla, jossa on vähän miinoja, koska "nollaruutuja" ei tarvitse klikkailla yksitellen.

Oikealla näppäimellä pelaaja voi merkitä lipulla paljastamattoman ruudun, jossa päättelee olevan miinan. Kun kaikki miinattomat ruudut on paljastettu, pelaaja on onnistunut ja hänen tuloksensa on käytetty aika.

Muuta
-----

Miinaharavassa onnella on myös osuutensa, sillä joskus pelaaja voi joutua summamutikassa paljastamaan ruudun ilman, että voi päätellä sen miinatilanteesta mitään. Ensimmäinen ruutu on aina paljastettava summassa, mutta Windowsin Miinaharavassa ensimmäisellä klikkauksella ei voi osua miinaan (paitsi Windows 7:n versiossa aloittaessa saman kentän uudestaan). Jos ensimmäisessä ruudussa on miina, Windows XP:n versiossa se siirtyy ensisijaisesti vasempaan ylänurkkaan tai muuhun vapaaseen ruutuun.

Muunnelmia
----------

* 3D3D
* Online, nonrectangularOnline, nonrectangular
* hexagonalhexagonal
* triangulartriangular
* ASCIIASCII
* no guessno guess
Albert Gebhardin vuonna 1893 maalaama muotokuva Schalinista.
**Herman Walentin Schalin** (12. tammikuuta 1865 Ilmajoki – 23. helmikuuta 1954) oli suomalainen pianonvirittäjä ja liikemies.

Elämä
-----

Herman Schalin syntyi eteläpohjalaisen mökkiläisen pojaksi. Nälkävuonna 1867 hänen äitinsä lapsineen joutuu kulkemaan kerjuulla. Schalin sairastui tulirokkoon kuusivuotiaana ja menetti sen myötä täysin näkönsä 12-vuotiaana. Hän suoritti opintonsa Kuopion sokeainkoulussa, jonne hän sai kotikuntansa myöntämän stipendin, ja valmistui pianonvirittäjäksi 20-vuotiaana erinomaisin arvosanoin. Koulun jälkeen hän muutti Helsinkiin.

Schalin teki opintomatkoja Ruotsiin ja Saksaan. Hänen maineensa alkoi levitä ja hän sai huippupianisteilta kutsuja tulla virittämään konserttiflyygeleitä muun muassa Pietariin. Schalin teki yhteistyötä säveltäjä Oskar Merikannon kanssa ja miehet perustivat pianomakasiinin Eteläesplanadille 1885. Merikanto oli toiminnassa mukana kuitenkin vain yhden vuoden. Herman Schalinin liiketoiminta laajeni koko Suomeen, ja hänen asiakkaitaan olivat erityisesti seurakunnat ja niiden kanttorit. Hän vaurastui ja rakennutti kerrostalon Kapteeninkatu 11:een Helsingin Ullanlinnaan. Talon piirsi arkkitehti Usko Nyström, ja se tunnetaan muun muassa 1930-luvulla avatusta ja yhä toimivasta Sea Horse -ravintolasta. Lisäksi Schalinilla oli pari maatilaa sekä viisi muuta kivitaloa, joista kolme Viipurissa.

Herman Schalin oli hallitseva persoona kotona ja ystäviensä seurassa. Suurin osa hänen vuokralaisistaan pelkäsi häntä. Suomen sisällissodan aikana Schalinien talossa asusti 23 suojeluskuntalaista. Schalin kuljetti aseita ja patruunoita pitkän turkkinsa suojissa, kukaan ei epäillyt sokeaa miestä.

Ankaran Schalinin lapset rohkenivat puhutella isäänsä vasta aikuisiällä toisen maailmansodan jälkeen. Schalin oli kookas ja parrakas, tuttu hahmo useimmille ajan helsinkiläisille. Hän liikkui kadulla yksin kepin avulla.

Lähteet
-------

* Pihapiiri.fi (Arkistoitu – Internet Archive)
* Ollila, Kaija & Toppari, Kirsti: *Puhvelista Punatulkkuun : Helsingin vanhoja kortteleita*, Sanoma Osakeyhtiö 1975, ISBN 951-9134-69-7, sivut 276 ja 277..

### Viitteet

1. 1 2 3  H.W. Schalinin rahasto, Sokeain ystävät 2016. Internet Archive, arkistoitu 15.3.2016. Viitattu 27.3.2022.
2. ↑  Sokean patriarkan linnake.  *Helsingin Sanomat*, 20.5.1969, s. 10. Näköislehti (maksullinen).
3. 1 2 3 4  Rautiainen, Arto: "Herman Walentin Schalin, sokeasta mökkiläisen pojasta kivitalon omistajaksi", *Kapteeninkatu 11 - Ensimmäiset sata vuotta 1901–2001*, s. 3–4. Helsinki: As.oy Kapteeninkatu 11, 2001. Teoksen verkkoversio (PDF) (viitattu 27.3.2022).
4. ↑  Rautiainen, Arto: "Vapaussota oli talon
alkuvuosien suurin tapahtuma", *Kapteeninkatu 11 - Ensimmäiset sata vuotta 1901–2001*, s. 8–9. Helsinki: As.oy Kapteeninkatu 11, 2001. Teoksen verkkoversio (PDF) (viitattu 27.3.2022).
**Miehen sukuelinten anatomiaa.**  
1. Virtsarakko. 2. Häpyliitos. 3. Siitin.  
4. Paisuvaiskudos. 5. Terska. 6. Esinahka.  
7. Virtsaputki. 10. **Rakkularauhanen.**  
11. Siemenheittotiehyt. 12. Eturauhanen.  
13. Bulbouretraali- eli Cowperin rauhanen.  
15. Siemenjohdin. 16. Lisäkives. 17. Kives.  
18. Kivespussi.
**Rakkularauhanen** (lat. *glandula vesiculosa, glandula seminalis tai vesicula seminalis*) on miehen lisäsukupuolirauhasiin kuuluva rauhanen, joka tuottaa suurimman osan siemennesteen nestemäisestä osasta.

Anatomiaa
---------

**Rakkularauhanen.**  
Seminal vesicle = rakkularauhanen.  
Vas deferens = siemenjohdin.  
 Urethra = virtsaputki.  
Prostate = eturauhanen.  
Ejaculatory duct = siemenheittotiehyt.
Rakkularauhanen on muutaman senttimetrin mittainen, parillinen, pitkänomainen ja kiemurainen rauhanen, joka sijaitsee eturauhasen takana siemenjohtimien loppupäässä virtsarakon ja peräsuolen välissä.

Rakkularauhasta ympäröi sileän lihaksen kerros, joka supistelee siemensyöksyn aikana tyhjentäen rakkularauhasen eritteen siemenheittotiehyiden kautta virtsaputkeen.

Rakkularauhasen merkitys
------------------------

Rakkularauhanen tuottaa suurimman osan siemennesteen plasmasta, jota suurin osa siemennesteen tilavuudesta on. Rakkularauhasen erite sisältää ravinteita siittiöitä varten, ja siittiöt kulkeutuvat sen mukana. Rakkularauhasen supistelu siemensyöksyn yhteydessä aiheuttaa siemennesteen pumppautumista elimistöstä pois.

Rakkularauhasen sairaudet
-------------------------

Tavallisin rakkularauhasen sairaus on rakkularauhasen tulehdus eli **vesikuliitti** tai **vesiculitis**. Usein eturauhasen tulehdukseen voi liittyä myös rakkularauhasen tulehdus, jolloin kyseessä on **prostatovesikuliitti** tai **prostatovesiculitis**. Etu- ja rakkularauhasen tulehdukset ovat yleensä vaarattomia, joskin ikäviä. Tulehdusten yhteydessä voi mm. verta esiintyä siemennesteessä.

Lähteitä
--------

* www.uku.fi (Arkistoitu – Internet Archive)
* www.tohtori.fi
* www.ess.fi
* www.tohtori.fi Vesikuliitti

Katso myös
----------

* Siemenneste
* Eturauhanen
* Siemenjohtimet
**Pirjetta Brander** (s. 1970 Helsinki) on suomalainen kuvataiteilija. Hänen laaja-alainen tuotantonsa sisältää muun muassa maalauksia, piirroksia, animaatioita, tilateoksia ja installaatioita, mutta taiteilijanuransa myöhemmässä vaiheessa hän on keskittynyt kivi- ja pronssiveistoksiin. 

Brander on opiskellut vuosina 1990–1991 Tukholmassa Konstskolan Basis -oppilaitoksessa, 1991–1994 Tampereen taiteen ja viestinnän oppilaitoksessa ja sen jälkeen Tampereen ammattikorkeakoulun taiteen ja median koulutusohjelmassa sekä vuosina 2012–2015 Helsingissä Kuvataideakatemian kuvanveiston koulutusohjelmassa. 

Brander oli kulttuurilehti *Puolilehden* päätoimittaja vuonna 2012, jolloin lehti sai kulttuurilehtien laatupalkinnon kulttuuri- ja urheiluministeri Paavo Arhinmäeltä. Vuonna 2017 hän toimi Mäntän kuvataideviikkojen kuraattorina. Hän on myös muuttanut Helsingistä Mänttään asumaan ja on luonnehtinut Mänttää ylivertaiseksi taidekaupungiksi Suomessa Helsingin jälkeen.

Lähteet
-------

* Pirjetta Brander, CV (Arkistoitu – Internet Archive) Viitattu 19.10.2017.
* Kuvataiteilijamatrikkeli Viitattu 19.10.2017.
* Toimituskunnan uutisia (Arkistoitu – Internet Archive) Puolilehti. Viitattu 19.10.2017.
* Pirjetta Brander on XXII Mäntän kuvataideviikkojen kuraattori (Arkistoitu – Internet Archive) Viitattu 19.10.2017.
* Mäntän kuvataideviikkojen kuraattoriksi Pirjetta Brander Yle Uutiset, kulttuuri, 19.10.2016. Viitattu 19.10.2017.

Aiheesta muualla
----------------

* Pirjetta Branderin kotisivut

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
Lothringenin risti oli Charles de Gaullen valitsema symboli Ranskan vastarintaliikkeelle.
Lothringenin ristillä varustettu Ranskan lippu.
**Ranskan vastarintaliike** (ransk. *La Résistance française*) on yhteisnimitys, jota käytetään monista toisen maailmansodan aikana saksalaisia miehittäjiä ja Vichyn hallituksen kannattajia vastaan taistelleista ranskalaisista vastarintaryhmittymistä.

Historia
--------

Ryhmät koostuivat pienistä ryhmistä miehiä ja naisia. Vastarintaliikkeen jäsenet tekivät tuhotöitä ja järjestivät attentaatteja, vakoilivat liittoutuneille ja auttoivat heidän lähettämiään agentteja, julkaisivat maanalaisia lehtiä ja palauttivat pakoilevia liittoutuneiden sotilaita ja lentäjiä takaisin Isoon-Britanniaan. David Rapoportin perustama hyväntekeväisyysjärjestö "Äiti ja lapsi" pelasti ja auttoi Ranskassa olleita juutalaisia ja keskitysleirivankeja.

Vastarintaliikkeeseen kuului ihmisiä jokaisesta kansanryhmästä ja sosiaaliluokasta. Maaseudulla eläneitä aseistettuja vastarintaliikkeen sissiryhmiä kutsuttiin nimellä *maquis* ja yksittäistä sissiä nimellä *maquisard*. Pariisista käsin toimi kaksi rinnakkaista ryhmittymää: de Gaullea kannattava FFI *(Forces Françaises de l'Intérieur)* ja kommunistien FTP *(Francs-Tireurs et Partisans)*. Näiden ryhmien keskinäinen kitka oli ajoittain huomattavaa, joskin hätätilassa yhteinen etu sivuutti riidat. FFI:n paikalliskomentajana toimi eräässä luostarissa piileksinyt eversti Claude Ollivier ja FTP:n johtajana everstin arvonimeä käyttänyt Henri Rol-Tanguy.

Kuvagalleria
------------

* Vangiksi jääneitä vastarintaliikkeen jäseniä vuonna 1944.Vangiksi jääneitä vastarintaliikkeen jäseniä vuonna 1944.
* Aseistautunut vastarintaliikkeen jäsen kuvattuna vuonna 1944.Aseistautunut vastarintaliikkeen jäsen kuvattuna vuonna 1944.
* amerikkalaisia laskuvarjojoukkojen sotilaita ja vastarintaliikkeen jäseniä.amerikkalaisia laskuvarjojoukkojen sotilaita ja vastarintaliikkeen jäseniä.
* Sten-konepistoolilla aseistautunut vastarintaliikkeen jäsen ja amerikkalainen sotilas.Sten-konepistoolilla aseistautunut vastarintaliikkeen jäsen ja amerikkalainen sotilas.
* Vastarintaliikkeen veteraanien tapaaminen vuonna 2004.Vastarintaliikkeen veteraanien tapaaminen vuonna 2004.

Katso myös
----------

* Vapaa Ranska
* Vercorsin kapina
* Oradour-sur-Glane

Lähteet
-------

1. ↑  Lapierre - Collins: *Joko Pariisi palaa?**lähde tarkemmin?*

Aiheesta muualla
----------------

* Kuvia tai muita tiedostoja aiheesta **Ranskan vastarintaliike** Wikimedia Commonsissa

* History Learning Site: The French Resistance
* Scrapbookpages.com: The French Resistance (Arkistoitu – Internet Archive)
* Spartacus Educational
**Brain Blasterz** on Bon Bon Buddiesin valmistama makeisbrändi. Brain Blasterit ovat alkumaultaan kirpeitä. Brain Blastereita myydään Tanskassa, Suomessa, Saksassa, Hollannissa, Espanjassa, Ruotsissa ja Englannissa. Suomessa Brain Blasterzien maahantuoja on Prescott Oy.. Brain Blasterzeilla on myös toinen versio: **Brain Burnerz**. Brain Burnerz on Bon Bon Buddiesin valmistama makeisbrändi, jotka ovat alkumaultaan tulisia. Brain Burnerzeja myydään Tanskassa, Suomessa, Saksassa, Hollannissa, Espanjassa, Ruotsissa ja Englannissa.
Valmistukseen on käytetty muurahaishappoa.

Brain Blasterz ja Brain Burnerz tuotteet
----------------------------------------

* Brain Blasterz Hard Candy - Dark Fruit -karkkipurkki
* Brain Blasterz Candy Brain Bits
* Brain Blasterz Oozing Brain Gum
* Brain Blasterz Hard Candy -karkkipurkki
* Brain Blasterz Spray Candy
* Brain Blasterz Mega Sour Powder with Lolly Dipper
* Brain Blasterz Sour Straps
* Brain Blasterz Sour Straws
* Brain Blasterz Brain Gunk
* Brain Blasterz Nanobytes -purukumi
* Brain Blasterz Chew Bar -patukka
* Brain Blasterz Gum Stick
* Brain Blasterz Cellz
* Brain Burnerz Flamin' Hot Candy
* Brain Blasterz Ice Blasters

Lähteet
-------

1. ↑
Anatoli Blagonravov sai haltuunsa *Tsygan*-koiran. Venäläiset avaruuskoirat käyttivät lennoillaan tämän tyylistä koirahäkkiä.
**Anatoli Arkadevitš Blagonravov** (ven. Анатолий Аркадьевич Благонравов; 1. kesäkuuta (J: 20. toukokuuta) 1894 – 2. helmikuuta 1975) oli neuvostoliittolainen avaruusinsinööri sekä diplomaatti. Blagonravov pyrki edistämään avaruuden rauhan omaista käyttöä. Hän oli myös eräs merkittävä henkilö siinä, kun avaruuden yhteislentoja (*Apollo-Sojuz*) toteutettiin Yhdysvaltojen sekä Neuvostoliiton kesken. Hugh Dryden oli läheinen työkumppani Blagonravoville lännessä.

Alkujaan oli Blagonravov ollut tykistön erityisalaan perehtynyt tutkija. Avaruuslennoilla tapahtuvaan lentäjien elinympäristön kohentamiseen eli alusten parempaan lentomukavuuteen kehittämisessä oli Anatoli Blagonravov ollut erityisen perehtynyt. Hän oli myös merkittävä tekijä Sputnik-avaruuslentojen aikaansaamisessa.

Lähteet
-------

* Gatland, Kenneth: *Avaruuslennot*. Otava, Helsinki, 1968. Suom. Ahlbäck, Sakari. Alkuteos englanniksi: *The Pocket Encyclopedia of Spaceflight in Colour - Manned Spacecraft*, Lontoo, Englanti, 1967. Kuvitettu värikuvin. -ei isbn-numeroa- s.126-127.
* 
* 
* 
* 

### Viitteet

1. ↑   Viitattu 4.122023.
2. ↑   Viitattu 4.12.2023.
3. ↑   Viitattu 4.12.2023.
4. ↑  Gatland, K. Otava 1968: s.126-127.
5. ↑   Viitattu 4.12.2023.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Muut | 
* IdRef

 |

 |
**90’s Show** (engl. *That '90s Show*) on yhdysvaltalainen tilannekomediatelevisiosarja, joka sijoittuu 1990-luvulle. Sarjassa esiintyy alkuperäisen 70’s Show -televisiosarjan hahmoja ja näyttelijöitä lukuun ottamatta Steven Hydeä ja häntä näytellyttä Danny Mastersonia, jota odottaa oikeudenkäynti raiskaussyytteistä. Sarja keskittyy Eric Formanin ja Donna Pinciotin tyttären Leia Formanin ympärille.

Juoni
-----

Leia lähtee vanhempiensa kanssa kylään isovanhempiensa Kittyn ja Redin luo Point Placeen, jossa hän tutustuu sen verran mielenkiintoisiin muihin nuoriin, että päättää jäädä sinne koko kesäksi. Aluksi Eric on vastahakoinen, mutta antaa lopulta tyttärelleen luvan jäädä ja palaa kahdestaan Donnan kanssa Chicagoon. Pian selviää, että Leian isovanhempien naapurissa asuvan tytön Gwenin äidillä on suhde Fezin kanssa. Nuorten ystäväporukkaan lukeutuvat myös Michael Kelson ja Jackie Burkhartin poika Jay, jonka kanssa Leia alkaa seurustella, Gwenin veli Nate ja tämän tyttöystävä Nikki sekä aasialainen homoseksuaali Ozzie, jolla on etäsuhde kanadalaiseen poikaan Etienneen. 

Leian syntymäpäiville saapuu vierailulle myös Donnan isä Bob Floridasta, ja hänen antamansa lahja karaokelaite on sen verran arvokas, että Redin täytyy päästä nokittamaan omalla lahjallaan. Muutaman huonon idean jälkeen hän keksiikin antaa lahjaksi Ericin entisen auton.

Sarjassa käy ilmi, että 70 Show'n lopussa keskenään seurustelemaan alkaneiden Fezin ja Jackien suhde kariutui, kun jälkimmäinen jäi kiinni pettämisestä Michaelin kanssa.

Näyttelijät
-----------

|  |  |  |
| --- | --- | --- |
|  Debra Jo Rupp  | … |  Kitty Forman
  |
|  Kurtwood Smith  | … |  Red Forman
  |
|  Callie Haverda  | … |  Leia Forman
  |
|  Ashley Aufderheide  | … |  Gwen
  |
|  Mace Coronel  | … |  Jay Kelso
  |
|  Maxwell Acee Donovan  | … |  Nate
  |
|  Reyn Doi  | … |  Ozzie
  |
|  Sam Morelos  | … |  Nikki
  |

### Erikoisvierailijat

|  |  |  |
| --- | --- | --- |
|  Topher Grace  | … |  Eric Forman
  |
|  Laura Prepon  | … |  Donna Pinciotti
  |
|  Mila Kunis  | … |  Jackie Burkhart
  |
|  Ashton Kutcher  | … |  Michael Kelso
  |
|  Wilmer Valderrama  | … |  Fez
  |
|  Tommy Chong  | … |  Leo
  |

Lähteet
-------

1. ↑
2. ↑  'That '90s Show' Sets Young Cast Led By Callie Haverda As Leia Forman In Netflix's 'That '70s Show' Spinoff *deadline.com*.  February 3, 2022.
3. ↑  
 Tommy Chong returns!.
**Lapuan urheilutalo** on Lapuan kaupungin omistama liikuntapaikka ja monitoimitalo. Se sijaitsee Lapuan keskustassa, koulujen, keskusurheilukentän sekä pesäpallostadionin välittömässä läheisyydessä. Urheilutalo toimii jäähallin ja paikallisen Virkistysuimala Sateenkaaren yhteydessä.
Salin pinta-ala on suurimmillaan 990 m2, ja tila on jaettavissa kolmeen osaan. Katsomoihin mahtuu enimmintään 800 henkeä. Mikäli näyttämöosa on laskettu alas, saliin voidaan sijoittaa tuoleja noin 1 000 hengelle.

Urheilutalossa voidaan järjestää paitsi urheilutapahtumia, myös kokouksia, konsertteja, puhetilaisuuksia, messuja sekä näyttelyitä. Urheilulajeista muun muassa lentopallo, koripallo, salibandy, futsal, sulkapallo, squash ja pöytätennis ovat mahdollisia. Rakennuksessa on myös kuntosali ja painisali. Urheiluseuroista salia käyttäjiin kuuluvat esimerkiksi Korisliigassa pelaava Kobrat (jolloin salia kutsutaan Kobra-areenaksi) sekä Futsal Ykkösen joukkue Lapuan Ponnistus.

Lähteet
-------

1. ↑  Virkistysuimala Sateenkaari – Helemi *lapuanhelemi.fi*. Viitattu 3.12.2022.
2. ↑  Virkistysuimala Sateenkaari *Lapuan kaupunki*. Viitattu 3.12.2022.
**Pyhä Vincentius** (esp. *Vicente de Huesca*  ransk. *Vincent de Saragosse* ) (200-luku - n. 304) on espanjalainen pyhimys. Hänen muistopäiväänsä vietetään 22. tammikuuta.

Vincentius syntyi Huescassa, lähellä Zaragozaa, nykyisen Espanjan alueella 200-luvun jälkimmäisellä puoliskolla. Hän vietti suurimman osan elämästään Zaragozassa. Siellä hän opiskeli Zaragozan piispan Valeriuksen johdolla katolisen uskonnon ohella myös maallista sivistystä. Piispa Valerius asetti hänet diakonaattiin ja valtuutti saarnaamaan hiippakunnassa. Samaan aikaan Rooman keisari Diocletianus alkoi vainota kristittyjä Espanjassa. Vincentius ja piispa Valerius tuotiin prefekti Dacianin eteen kuultavaksi. Vincentius puhui sekä piispansa että kirkkonsa puolesta, julisti Jeesuksesta Kristuksesta ja tuomitsi pakanuuden. Dacianin käskystä molemmat vietiin kahleissa Valenciaan ja laitettiin vankilaan. Piispa Valerius karkotettiin, mutta Vincentiusta pidettiin vankilassa kiduttaen mitä moninaisin tavoin. Hän ei kuitenkaan tuskista huolimatta luopunut uskosta, joka antoi hänelle voimia. Lopulta hän kuitenkin kuoli haavoihinsa, ja hänestä tuli Espanjan ensimmäinen marttyyri. Hänen kunniakseen on omistettu lukuisia kirkkoja. Maalaustaiteessa hänet on esitetty korpin, myllynkiven tai kidutusvälineiden kanssa. Pyhä Vincentius on muiden muassa Valencian, Zaragozan ja Portugalin suojelija.

Lähteet
-------

1. ↑  Pyhä marttyyridiakoni Vincentius ja piispa Valerius Suomen ortodoksinen kirkko. Viitattu 4.12.2023. (suomeksi)
2. ↑  St. Vincent of Saragossa St. Vincent's Cathedral. Viitattu 4.12.2023. (englanniksi)

Aiheesta muualla
----------------

* Kuvia tai muita tiedostoja aiheesta **Pyhä Vincentius** Wikimedia Commonsissa
Lasillinen kotikaljaa.
**Kalja** on eräs alkoholiton tai hyvin mieto mallasjuoma. Kalja on tavallisesti makeaa ja tummaa, ja sitä käytetään kaljaa lisää tarvitsee kyllä aivan oiken arvatturuokajuomana. Mietoutensa takia sitä ei lasketa varsinaiseksi alkoholijuomaksi. *Kotikalja* on kotitekoista kaljaa. Arkikielessä myös olutta voidaan kutsua kaljaksi.

Historia
--------

Kalja on arviolta jopa 10 000 vuotta vanha keksintö, ja sitä on nautittu ainakin Mesopotamiassa ja muinaisessa Egyptissä. Myös Suomessa kaljaa on nautittu pitkään ja se on hyvin perinteinen juoma. Aiemmin kalja korvasi usein veden janojuomana siksi, että vesi oli usein likaista ja sisälsi taudinaiheuttajia. Kaljassa ollut alkoholi tappoi taudinaiheuttajia.

Kalja Suomessa
--------------

Suomalainen kalja valmistetaan yleensä ruis- tai ohramaltaista taikka molemmista. Kaljaa voidaan tehdä itse tai ostaa kaupasta valmiina. Kotikaljan tekemiseen tarvitaan käymisastia, vettä, maltaita (tai kotikaljauutetta), sokeria ja hiivaa. Suomen tunnetuimpia kaljamaltaiden valmistajia on Laihian Mallas. Suomen kaupoissa myytävien valmiiden kotikaljojen alkoholipitoisuudet vaihtelevat yleensä välillä 0,8–2,2 tilavuusprosenttia, ja alle 1,2-prosenttisia juomia saa lain mukaan myydä myös alaikäisille. Suomalaisia tehdasvalmisteisia kaljoja ovat muun muassa Finn Spring Ukko-Pekka Kotikalja, Olvi Kotikalja ja Sinebrychoff Perinnekalja.

Kalja Suomen ulkopuolella
-------------------------

Monissa maissa esiintyy kaljan tyyppisiä mallasjuomia. Näitä ovat esimerkiksi *kali* (Viro), *kvassi* (Venäjä), *oud bruin* (Alankomaat), *svagdricka* (Ruotsi) sekä *hvidtøl*, *nisseøl* ja *skibsøl* (Tanska). Nämä poikkeavat jonkin verran toisistaan sekä valmistustavaltaan että maultaan. Venäläinen kvassi valmistetaan usein leipäviljasta ja se saatetaan maustaa esimerkiksi hedelmillä tai mintulla.

Katso myös
----------

* Sahti
* Olut

Lähteet
-------

* Asetus alkoholijuomista ja väkiviinasta

### Viitteet

1. ↑  *kalja.* *Kielitoimiston sanakirja*. Helsinki: Kotimaisten kielten keskus, 2022.
2. ↑  *kotikalja.* *Kielitoimiston sanakirja*. Helsinki: Kotimaisten kielten keskus, 2022.
3. ↑
4. 1 2   Kotikalja.com - Tietoa kotikaljasta
**Thomas Robert Alexander Davis** (11. kesäkuuta 1917 Rarotonga, Cookinsaaret – 23. heinäkuuta 2007), myös **Sir Tom Davis** tai **Papa Tom** tunnetaan muun muassa johtajana, poliitikkona, tohtorina ja merenkävijänä. Davis on säveltänyt Cookinsaarten kansallislaulun, Te Atua Mou En, vuonna 1981.

Akateeminen ura
---------------

Davis kävi koulunsa Kings Collegessa Aucklandissa, Uudessa-Seelannissa. Hän sai lääketieteen opinnot päätökseen Otagossa vuonna 1945. Tämän jälkeen hän palasi Cookinsaarille. Muita Davisin akateemisia saavutuksia on Sydneystä tohtoriasteen tutkinto Trooppisessa lääketieteessä ja hygieniassa ja vuonna 1952 hän sai apurahan Harvard School of Public Healthiin Bostonissa. 60-luvulla hän mm. työskenteli NASA:ssa, avaruusohjelman biologisella osastolla, johtaen "apinat avaruuteen" –projektia. Otagon yliopisto myönsi Sir Thomasille oikeustieteen kunniatohtorin arvon (an honorary degree of Doctor of Laws) vuonna 2005. Akateemisen uransa aikana hän julkaisi kaksi kirjaa ja yli 60 tieteellistä julkaisua.

Poliittinen ura
---------------

Davis palasi Cookinsaarille vuonna 1971. Samana vuonna hän perusti Cookinsaarten Demokraattisen Puolueen (the Cook Islands Democratic Party). Davisin tarkoituksena oli syrjäyttää silloinen pääministeri Sir Albert Henry. Tämä yritys epäonnistui. Davisista kuitenkin tuli lopulta pääministeri, 61-vuotiaana, vuoden 1978 vaalien jälkeen. Hän toimi pääministerinä vuodesta 1978 vuoteen 1987. Dr Thomas Davis aateloitiin vuonna 1981. Hän sai arvon "Ordinary Knight Commander of the Civil Division of the said Most Excellent Order" ja hänestä tuli Sir Thomas Davis.

Lähteet
-------

1. ↑  The late Sir Thomas R.A.H. Davis, former Prime Minister of the Cook Islands Cook Islands Library and Museum. Viitattu 2.10.2016. (englanniksi)
2. 1 2 3  Obituary: Sir Thomas Davis *New Zealand Herald*. Viitattu 2.10.2016. (englanniksi)
3. ↑  Cook Islands *National Anthems*. Viitattu 2.10.2016. (englanniksi)
4. ↑  The funeral of Sir Tom Davis *GeA Educatie*. Viitattu 2.10.2016. (englanniksi)
5. ↑  University of Otago Annual Report 2005 (pdf) University of Otago. Viitattu 2.10.2016. (englanniksi)
6. ↑  Davis, Sir Thomas Robert Alexander The University of Sydney. Viitattu 2.10.2016. (englanniksi)
7. ↑  The London Gazette (p. 40) *The Gazette*. Viitattu 2.10.2016. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Muut | 
* SNAC
* IdRef

 |

 |
**Erkka Yrjö Juhani Strömberg** (s. 11. syyskuuta 1941 Pori) on suomalainen kemisti ja eläköitynyt yritysjohtaja, joka on saanut teollisuusneuvoksen arvonimen.

Strömberg syntyi konttoristi Yrjö Antero Strömbergin ja Aili Maria Ketolan, sittemmin Halmesmäki, perheeseen. Hän avioitui 1970 Paula Auvikki Uinon kanssa. Strömberg tuli ylioppilaaksi Viitasaaren yhteiskoulusta 1961 ja valmistui kemian alalta filosofian kandidaatiksi Helsingin yliopistosta 1968. Hän oli Helsingin yliopiston assistentti 1968–1969, Raf. Haarla Oy:n tutkimuspäällikkö 1969–1977, Yhtyneet Paperitehtaat -yhtiön Raflatac-tarralaminaattiosaston johtaja 1977–1985 ja yksikönjohtaja 1985–1996 ja Raflatac Oy:n toimitusjohtaja 1997–2002 ja tutkimus- ja kehitysjohtaja 2002–2003. Strömberg kuului Euroopan tarralaminaatin valmistajain yhdistyksen hallitukseen 1987–1993. Hän sai teollisuusneuvoksen arvonimen 1999.

Lähteet
-------

1. 1 2  Jensen-Eriksen, Niklas: Teollisuusneuvos Juhani Strömberg (1941–). *Suomen talouselämän vaikuttajat* -verkkojulkaisu (maksullinen). 30.11.2012. Suomalaisen Kirjallisuuden Seura. Viitattu 20.12.2023.
2. ↑  Pentti Kallio Raflatacin vetäjäksi.  *Maaseudun Tulevaisuus*, 23.9.2002, nro 109, s. 9. Kansalliskirjasto. Viitattu 20.12.2023.  (ei-vapaa)
Suurikokoinen, betonista tehty veistos joen rannalla.Heikki Häiväoja: Koskenperkaaja, 1974
**Koskenperkaajien muistomerkki** (**Koskenperkaaja**) oli kuvanveistäjä Heikki Häiväojan suunnittelema, vuonna 1974 valmistunut veistos Kokemäellä. Se sijaitsi Käräjätien varrella Kokemäenjoen varressa. Kokemäen kauppalanhallitus päätti 21.1.1974 muistomerkin hankinnasta, ja sen paljastustilaisuus pidettiin 16.11.1974. Muistomerkki valmistettiin betonista, ja se oli 900 cm korkea ja 700 cm leveä. Muistomerkki purettiin 6.9.2023 huonon kunnon vuoksi.

Muistomerkin toteutus
---------------------

Muistomerkki toteutettiin kutsukilpailuna vuonna 1973. Se juhlisti kuninkaallisen Suomen Koskenperkausjohtokunnan perustamista, josta tuli tuolloin kuluneeksi 175 vuotta. Koskenperkausjohtokunta oli Ruotsin vallan aikana vuonna 1799 perustettu virasto, jonka tehtävänä oli organisoida koskien ja jokien perkaustöitä. Ensimmäiset perkaustyöt tehtiin Kokemäenjoessa. Koskenperkausjohtokunta edelsi Tie- ja vesirakennushallitusta, joka perustettiin vuonna 1925 ja oli toiminnassa vuonna 1974.

Aikaisemmat suunnitelmat
------------------------

Kokemäen Lions-Club suunnitteli jo 1960-luvulla muistomerkin toteuttamista Tie- ja vesirakennushallituksen 150-vuotisen toiminnan kunniaksi. Vuonna 1964 julkistettiin kuvanveistäjä Kauko Räikkeen idealuonnos muistomerkiksi. *Maan ja veden väistyminen* -niminen abstrakti veistos olisi ollut yli kymmenen metriä korkea ja toteutettu teräsbetonista. Se olisi sijoittunut Vuolteen jokisillan ja uuden kunnansairaalan väliselle alueelle.

Purkaminen
----------

Vuonna 2023 Kokemäen kaupunginhallitus päätti Koskenperkaajien muistomerkin purkamisesta sen huonokuntoisuuden takia. Muistomerkin kunnostukseen oli haettu avustusta Taiteen edistämiskeskukselta ja Suomen Kulttuurirahaston Satakunnan rahastosta, mutta avustuksia ei saatu. Kokemäen kaupunginvaltuusto oli asettanut muistomerkin kunnostuksen edellytykseksi sen, että kunnostukseen saadaan ulkopuolista avustusta. Koska näin ei tapahtunut, muistomerkki päätettiin purkaa.  Muistomerkki purettiin 6.9.2023. Työn suoritti Urakointi Koivunen. Se sujui paikallismedian mukaan helposti, koska veistoksen yläosassa vaikutti olevan enemmän styroksia kuin rappausta.

Lähteet
-------

1. ↑  Koskenperkaajien muistomerkki 1974, Kokemäki *Kuvataiteilijamatrikkeli – Suomen Taiteilijaseura*. Viitattu 1.8.2023.
2. 1 2  Pauliina Vilenius: Kokemäen kaupunki aikeissa purkaa Koskenperkaajien muistomerkin – paikalle suunnitellaan uutta, aluetta kunnioittavaa käyttöä *alueviesti.fi*.  25.9.2022. Viitattu 1.8.2023.
3. 1 2  Kaupunginhallitus Pöytäkirja 26.09.2022/Pykälä 217 *Dynasty tietopalvelu*. Kokemäen kaupunki. Viitattu 1.8.2023.
4. ↑  Toim. Rantanen, Eero: *Suomalaisia taiteilijoita 2*, s. 50. Kunnallispaino Oy, Vantaa, 1984.
5. 1 2  Simula, Timo: Koskenperkaajien muistomerkki purettiin *Sydän-Satakunta*.  6.9.2023. Sanoma Media. Viitattu 13.9.2023.
6. ↑  Kuninkaallinen Suomen koskenperkausjohtokunta 1799–1807 *Arkistojen portti*. Kansallisarkisto. Viitattu 1.8.2023.
7. ↑  Historia *Destia*. Viitattu 1.8.2023.
8. ↑  TVH:n muistomerkkiä suunnitellaan Kokemäen Vuolteen sillan äärelle..  *Lalli*, 14.11.1964.